
Előterjesztés Zalakaros Város Önkormányzata Képviselőtestülete 2020. július 2-i ülésére
Tárgy: Javaslat a 2021. évi adótételek megállapítására   
Előterjesztést készítette: Horváthné Juhász Barbara pénzügyi osztályvezető
Tisztelt Képviselőtestület!
Zalakaros Város Önkormányzata az Alaptörvény 32. cikk (2) bekezdése, valamint a jogalkotásról szóló 2010. évi CXXX. Törvény 2. §. (1) bekezdése, továbbá a helyi adókról szóló többszörösen módosított 1990. évi C. tv. (továbbiakban: Htv.) 1. §. /1 bekezdésében kapott felhatalmazás alapján a 18/2015. (IX.11.) önkormányzati rendeletében szabályozza az illetékességi területén bevezetett helyi adókat. 

A közhatalmi bevételek az önkormányzat költségvetési bevételeinek kb. 37%-át teszik ki. Az önkormányzatnak ez az a bevétele mellyel viszonylag szabadon rendelkezhet, fejlesztésekre fordíthatja A bevezetett adók főbb ismérveit az alábbi táblázat foglalja össze:

	 
	Építményadó
	Magánszemélyek kommunális adója
	Idegenforgalmi adó
	Helyi iparűzési adó

	adó alapja
	az építmény m2-ben számított hasznos alapterülete
	Kommunális adókötelezettség terheli az építmény vagy telek tulajdonosát, továbbá azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik.
	a megkezdett vendégéjszakák száma
	Adóköteles az önkormányzat illetékességi területén állandó vagy ideiglenes jelleggel végzett vállalkozási tevékenység. Az adó alapja a hely adókról szóló 1990. évi C. törvény 39. §-ában meghatározott szabályok szerint kerül számításra. 

	adó évi mértéke
	400 Ft/m2,                                                               
	Adótárgyanként, illetőleg lakásbérleti jogonként 6 000 Ft/év
	személyenként és vendégéjszakánként 500 Ft/fő/vendégéjszaka
	*állandó jelleggel végzett iparűzési tevékenység esetében az adóalap 2%-a                                   *ideiglenes jelleggel végzett iparűzési tevékenység esetén az adó mértéke a Htv. 37.§.(2) bekezdésének a.) és b.)pontja szerinti tevékenység-végzés után naptári naponként 1 000 Ft

	adómentesség
	Mentes az adó alól a magánszemély lakás céljára szolgáló építménye
	Mentes az adó alól a  nem lakás céljára szolgálóépület, épületrész  valamint                                                    az építési tilalom alá eső telek, illetve a beépíthetőség feltételeinek meg nem felelő telek
	A helyi adókról szóló 1990. évi C. törvény 31. §-a szerint
	Adómentes a 20 millió Ft vállalkozási szintű adó alapot meg nem haladó háziorvos, védőnő vállalkozó.

	adókedvezmény
	 a Magyarországon elő állandó lakhellyel rendelkező adóalanyok belterületi üdülés pihenés céljára szolgáló belterületi épületeik után 30%-os, zártkerti épületeik után pedig 55%-os adókedvezményben részesülnek
	 
	 A 239/2009. (X.20.) Kormányrendelet (továbbiakban: Kormányrendelet) 2019. június 27-ig hatályos 2.§ szerinti „egyéb szálláshely” szolgáltatást, továbbá a Kormányrendelet 2.§ szerinti „magánszálláshely” szolgáltatást igénybe vevők esetében személyenként és vendégéjszakánként az adókedvezmény mértéke a 8. §-ban meghatározott összeg 30,00 %-a.
	Azon vállalkozó, akinek a Htv. 39. § (1) bekezdés, illetőleg a 39/A.§, vagy 39/B. § alapján számított (vállalkozási szintű) adóalapja nem haladja meg a 1,5 millió Ft-ot 25 %-os adókedvezményre jogosult

	Adózók száma
	1166
	1140
	368
	434

	2020. évi tervezett bevétel Ft
	50 000 000
	7 000 000
	180 000 000
	170 000 000

	2020.05.31-ig befolyt adó Ft
	22 199 715
	3 521 236
	59 286 327
	79 406 101

	2020. január 1-től érvényes adómérték maximum
	1951.65 Ft/m2
	30161,907 Ft/adótárgy
	532,2 Ft/fő/vendégéjszaka
	 


A táblázat tartalmazza a 2020. évi maximális adómértékeket, melyet a Pénzügyminisztérium tesz közzé minden évben a KSH által közzétett fogyasztói árindex adatok alapján. Az adók mértékének – törvényi keretek között történő – meghatározása a képviselő-testület határkörébe tartozik. A következő évi adótételek meghatározása a tárgyév november 30-ig kerülhet sor. 

A sajnos a COVID-19 járvány miatt kihirdetett veszélyhelyzet okán a magyarországi turizmus leállt, mely rendkívül súlyosan érinti adóbevételeinket. Az idegenforgalmi adóból 85 millió, az iparűzési adóból 40 millió Ft hiányra számolunk. Ezen kívül elvonásra került az önkormányzatoktól a gépjárműadó őket megillető 40%-a is. Mindezek figyelembevételével csökkentésre kerültek az adó bevételek előirányzatai is. 

Annak ellenére, hogy a turizmus a veszélyhelyzet végével lassan újra indul, a jövő évi költségvetés készítésénél komoly gondot fog okozni, hogy az idegenforgalmi adó után járó 1 Ft üdülőhelyi támogatást nem csak az idén vonták el az önkormányzatoktól, hanem ez a jogcím a 2021. évi költségvetési törvényjavaslatban sem szerepel. Amennyiben a törvény ebben a formában kerül elfogadásra az országgyűlés által, Zalakaros 250 millió Ft bevétel csökkenéssel számolhat. Szintén nem számolhatunk a gépjárműadó 40%-ával, ami mintegy 10 millió Ft. 
Ebben a helyzetben a költségek csökkentésén túl a bevételek emelésére, új források felkutatására kell törekedni. Egyik eszközünk erre a helyi adó bevételek növelése az adó mértékének emelésével. 
Polgármester úr véleményét figyelembe véve az idegenforgalmi adó mértékének emelését javasoljuk a megállapítható maximális összegre. Mivel a 2021-re érvényes maximális adómértékeket még nem ismerjük – novemberben kerül közzétételre – a 2019-re vonatkozó adatokkal számoltunk, hogy a nagyságrendet érzékeltessük. 
adatok Ft-ben 
	
	adómérték 2020. évben
	adómérték 2021. évben
	Elérhető többletbevétel

	kereskedelmi szálláshely
	500 Ft/vendégéj
	530 Ft/vendégéj
	15.117.960

	magánszállásadók (30% kedvezménnyel számolva)
	350 Ft/vendégéj
	370 Ft/vendégéj
	1.315.320

	Összesen
	
	
	16.433.280


Amennyiben a magánszálláshelyek kedvezménye megszüntetésre kerül – minden szálláshely egységes idegenforgalmi adó mértéket alkalmaz – az elérhető többletbevétel további 10.522.560 Ft, összesen kb. 27 millió Ft. 
Amennyiben a magánszálláshelyek kedvezménye 30 %-ról 20%-ra mérséklésre kerül – ezzel az adómérték az ő esetükben 425 Ft/vendégéj lenne – a befolyó többlet adó 3.617.130 Ft, összesen mintegy 20 millió Ft. 
. 
Kérem a Tisztelt Képviselőtestületet, mindezek figyelembevételével döntsön arról, hogy 2021. évre vonatkozóan kíván -e a helyi adótételek mértékén változtatni. A konkrét összegekről a maximális adótételek közzététele után, november hónapban lehet dönteni. 
Határozati javaslat

A. változat

Zalakaros Város Önkormányzat Képviselőtestülete úgy határoz, hogy a 18/2015. (IX.11.) önkormányzati rendeletében meghatározott helyi adó mértéken nem kíván változtatni.
B. változat

Zalakaros Város Önkormányzat Képviselőtestülete úgy határoz, hogy a 18/2015. (IX.11.) önkormányzati rendeletében meghatározott helyi adó mértékeket 2021. évre vonatkozóan meg kívánja emelni. Az erre vonatkozó végső döntést a Pénzügyminisztérium által közzétett, 2021. évre érvényes maximális adómértékek ismeretében a november soros képviselőtestületi ülésen hozza meg. 
Határidő: azonnal
Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető
Zalakaros, 2020. június 22.


Novák Ferenc 



polgármester 
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az adóügyi feladatok ellátásáról szóló tájékoztató kapcsán az előterjesztés szerinti határozati javaslat elfogadását. 

A bizottság javasolja a képviselőtestület számára a 2021. évi adótételek megállapítására vonatkozó javaslat kapcsán az előterjesztés szerinti határozati javaslat „B változatának” elfogadását, miszerint Zalakaros Város Önkormányzat Képviselőtestülete úgy határoz, hogy a 18/2015. (IX.11.) önkormányzati rendeletében meghatározott helyi adó mértékeket 2021. évre vonatkozóan meg kívánja emelni. Az erre vonatkozó végső döntést a Pénzügyminisztérium által közzétett, 2021. évre érvényes maximális adómértékek ismeretében a november soros képviselőtestületi ülésen hozza meg. 


